CELEX: 32020D2200
Language: hu
Date: 2020-12-17 00:00:00
Title: A Bizottság (EU) 2020/2200 végrehajtási határozata (2020. december 17.) az európai polgári kezdeményezést támogató nyilatkozatok gyűjtésére az (EU) 2020/1042 európai parlamenti és tanácsi rendelet szerint rendelkezésre álló időszak meghosszabbításáról (az értesítés a C(2020) 9226. számú dokumentummal történt) (Csak az angol nyelvű szöveg hiteles)

2020.12.23.   
               
               
                  HU
               
               
                  Az Európai Unió Hivatalos Lapja
               
               
                  L 434/56
               
            
         A BIZOTTSÁG (EU) 2020/2200 VÉGREHAJTÁSI HATÁROZATA
         (2020. december 17.)
         az európai polgári kezdeményezést támogató nyilatkozatok gyűjtésére az (EU) 2020/1042 európai parlamenti és tanácsi rendelet szerint rendelkezésre álló időszak meghosszabbításáról
         
            
               (az értesítés a C(2020) 9226. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a Covid19-világjárványra tekintettel az európai polgári kezdeményezésről szóló (EU) 2019/788 rendeletben előírt gyűjtési, ellenőrzési és vizsgálati szakaszokra vonatkozó határidőkkel kapcsolatos ideiglenes intézkedések megállapításáról szóló, 2020. július 15-i (EU) 2020/1042 európai parlamenti és tanácsi rendeletre (1), és különösen annak 2. cikkének (2) bekezdésére,
         az (EU) 2019/788 európai parlamenti és tanácsi rendelet (2) 22. cikkével létrehozott, az európai polgári kezdeményezéssel foglalkozó bizottsággal folytatott konzultációt követően,
         mivel:
         
                     (1)
                  
                  
                     Az (EU) 2020/1042 rendelet ideiglenes intézkedéseket állapít meg az európai polgári kezdeményezésre vonatkozóan azon kihívások kezelése érdekében, amelyekkel a polgári kezdeményezések szervezői, a nemzeti közigazgatási szervek és az uniós intézmények a Covid-19 járványnak az Egészségügyi Világszervezet által 2020. márciusban való világjárvánnyá nyilvánítását követően szembesültek. A bejelentést követő hónapokban a tagállamok korlátozó intézkedéseket fogadtak el a népegészségügyi válsághelyzet megoldása érdekében. Ezek az intézkedések majdnem minden tagállamban a közélet teljes leállásához vezettek. A rendelet ezért meghosszabbította az (EU) 2019/788 európai parlamenti és tanácsi rendeletben lefektetett határidőket.
                  
               
                     (2)
                  
                  
                     Az (EU) 2020/1042 rendelet felhatalmazza a Bizottságot, hogy meghatározott körülmények teljesülése esetén három hónappal meghosszabbítsa a gyűjtési időszakot a Covid19-járvány új gócpontjának felbukkanásakor folyamatban lévő kezdeményezések tekintetében. Az újbóli meghosszabbítás feltételei hasonlóak a Covid19-járvány 2020. márciusi kitörését követő első meghosszabbításéhoz, azaz a legalább a tagállamok egynegyede vagy az Unió népességének több mint 35 %-át képviselő tagállamok által a Covid19-világjárványra válaszul hozott intézkedések jelentősen akadályozzák a szervezőket abban, hogy a folyamatban lévő kezdeményezésekhez papíron gyűjtsék a támogató nyilatkozatokat, és hogy azokról tájékoztassák a nyilvánosságot.
                  
               
                     (3)
                  
                  
                     Az (EU) 2020/1042 rendelet 2020. júliusi elfogadása óta a Bizottság kiemelt figyelmet fordít a tagállamok helyzetére. A Covid19-esetek számának Unió-szerte mutatkozó 2020. októberi jelentős növekedése miatt több tagállam is szigorúbb korlátozásokat vezetett be. 2020. október végére jelentősen növekedett a Covid19-járvány terjedésének megállítása vagy lassítása érdekében a polgárok szabad mozgását az egyes tagállamokon belül is korlátozó intézkedések száma.
                  
               
                     (4)
                  
                  
                     A rendelkezésre álló információk alapján a Bizottság arra a következtetésre jutott, hogy 2020. november 1-jén minden feltétel teljesült a gyűjtési időszakok újabb meghosszabbításához. Addig az időpontig négy tagállam számolt be a polgáraik szabad mozgását a területükön teljesen vagy részben korlátozó nemzeti kijárási korlátozásokról. További kilenc tagállam, bár nem vezetett be kijárási korlátozást, a közéletet az ország teljes területén vagy jelentős részén hasonló mértékben korlátozó intézkedéseket alkalmaz. Ezek az intézkedések is jelentősen akadályozzák a szervezőket abban, hogy a folyamatban lévő kezdeményezésekhez papíron gyűjtsék a támogató nyilatkozatokat, és hogy azokról tájékoztassák a nyilvánosságot. A korlátozó intézkedések (beleértve a helyi kijárási tilalmat), a nyilvános terek elzárása, az üzletek, éttermek és sörözők bezárása vagy nyitvatartási idejének korlátozása, a nyilvános és magáncélú gyülekezésen, üléseken részt vevők számának szigorú korlátozása, valamint az éjszakai kijárási tilalom együtt erősen negatív hatást fejt ki. A jelenleg rendelkezésre álló információk alapján ezek és a hasonló intézkedések várhatóan legalább három hónapig hatályban maradnak.
                  
               
                     (5)
                  
                  
                     Az érintett tagállamok együtt a tagállamok legalább egynegyedét és az Unió népességének több mint 35 %-át képviselik.
                  
               
                     (6)
                  
                  
                     Ebből kifolyólag megállapítható, hogy a gyűjtési időszak meghosszabbításának feltételei teljesülnek a 2020. november 1-jén folyamatban lévő kezdeményezések esetében. Ezeket a gyűjtési időszakokat ezért 3 hónappal meg kell hosszabbítani.
                  
               
                     (7)
                  
                  
                     Azon kezdeményezések esetében, amelyek gyűjtési időszaka 2020. november 1. és e határozat elfogadásának időpontja között kezdődött, a gyűjtési időszak 2022. február 1-ig meghosszabbodik.
                  
               
                     (8)
                  
                  
                     Azon kezdeményezések tekintetében, amelyek gyűjtési időszaka 2020. november 1. és e határozat elfogadásának időpontja között ért véget, e határozat visszamenőleges hatállyal alkalmazandó.
                  
               ELFOGADTA EZT A HATÁROZATOT:
         
            1. cikk
            
               (1)   Azon európai polgári kezdeményezések (a továbbiakban: kezdeményezés(ek)) esetében, amelyeknél a támogató nyilatkozatok gyűjtése 2020. november 1-jén folyamatban volt, a gyűjtési időszak három hónappal meghosszabbodik.
            
            
               (2)   Azon kezdeményezések esetében, amelyeknél a támogató nyilatkozatok gyűjtése 2020. november 1. és 2020. december 17. között kezdődött meg, a gyűjtési időszak az adott kezdeményezés tekintetében 2022. február 1-ig meghosszabbodik.
            
         
         
            2. cikk
            Az alábbi kezdeményezések esetében a gyűjtési időszak új záró időpontja:
            
                        —
                     
                     
                        a „Gyors, igazságos és hatékony megoldás az éghajlatváltozásra” elnevezésű kezdeményezés esetében: 2021. február 6.
                     
                  
                        —
                     
                     
                        a „Kohéziós politika a régiók egyenlőségéért és a regionális kultúrák fenntarthatóságáért” elnevezésű kezdeményezés esetében: 2021. február 7.
                     
                  
                        —
                     
                     
                        „A repülőgép-üzemanyagokra vonatkozó adómentesség megszüntetése Európában” elnevezésű kezdeményezés esetében: 2021. február 10.
                     
                  
                        —
                     
                     
                        a „Szén-dioxid-árazás az éghajlatváltozás elleni küzdelem érdekében” elnevezésű kezdeményezés esetében: 2021. április 22.
                     
                  
                        —
                     
                     
                        a „Fokozzuk a tudományos fejlődést: a szántóföldi növények fontosak!” elnevezésű kezdeményezés esetében: 2021. április 25.
                     
                  
                        —
                     
                     
                        az „Állítsuk meg a korrupciót a gyökerénél Európában a források felfüggesztésével azokban az országokban, ahol a határidő lejárta után sem hatékony az igazságszolgáltatás” elnevezésű kezdeményezés esetében: 2021. június 12.
                     
                  
                        —
                     
                     
                        az „Intézkedések az éghajlatváltozási vészhelyzet ellen” elnevezésű kezdeményezés esetében: 2021. június 23.
                     
                  
                        —
                     
                     
                        a „Mentsük meg a méheket és a mezőgazdasági termelőket! Méhbarát mezőgazdaságot az egészséges környezetért” elnevezésű kezdeményezés esetében: 2021. június 30.
                     
                  
                        —
                     
                     
                        „a cápauszony-leválasztás és -kereskedelem megállítása” elnevezésű kezdeményezés esetében: 2021. október 31.
                     
                  
                        —
                     
                     
                        a „VÁLASZTÓK HATÁROK NÉLKÜL – Teljes körű politikai jogokat az Unió polgárainak” elnevezésű kezdeményezés esetében: 2021. december 11.
                     
                  
                        —
                     
                     
                        „A feltétel nélküli alapjövedelem bevezetése az EU egészében” elnevezésű kezdeményezés esetében: 2021. december 25.
                     
                  
                        —
                     
                     
                        „A megosztás szabadsága” elnevezésű kezdeményezés esetében: 2022. február 1.
                     
                  
                        —
                     
                     
                        a „Jog a gyógykezeléshez” elnevezésű kezdeményezés esetében: 2022. február 1.
                     
                  
         
            3. cikk
            Ez a határozat visszamenőleges hatállyal bír azon kezdeményezések tekintetében, amelyek gyűjtési időszaka 2020. november 1-je és e határozat elfogadási dátuma között járt le.
         
         
            4. cikk
            E határozat címzettjei:
            
                        —
                     
                     
                        a „Gyors, igazságos és hatékony megoldás az éghajlatváltozásra” elnevezésű kezdeményezés szervezőinek csoportja;
                     
                  
                        —
                     
                     
                        a „Kohéziós politika a régiók egyenlőségéért és a regionális kultúrák fenntarthatóságáért” elnevezésű kezdeményezés szervezőinek csoportja;
                     
                  
                        —
                     
                     
                        „A repülőgép-üzemanyagokra vonatkozó adómentesség megszüntetése Európában” elnevezésű kezdeményezés szervezőinek csoportja;
                     
                  
                        —
                     
                     
                        a „Szén-dioxid-árazás az éghajlatváltozás elleni küzdelem érdekében” elnevezésű kezdeményezés szervezőinek csoportja;
                     
                  
                        —
                     
                     
                        a „Fokozzuk a tudományos fejlődést: a szántóföldi növények fontosak!” elnevezésű kezdeményezés szervezőinek csoportja;
                     
                  
                        —
                     
                     
                        az „Állítsuk meg a korrupciót a gyökerénél Európában a források felfüggesztésével azokban az országokban, ahol a határidő lejárta után sem hatékony az igazságszolgáltatás” elnevezésű kezdeményezés szervezőinek csoportja;
                     
                  
                        —
                     
                     
                        az „Intézkedések az éghajlatváltozási vészhelyzet ellen” elnevezésű kezdeményezés szervezőinek csoportja;
                     
                  
                        —
                     
                     
                        a „Mentsük meg a méheket és a mezőgazdasági termelőket!” elnevezésű kezdeményezés szervezőinek csoportja;
                     
                  
                        —
                     
                     
                        az „Intézkedések az éghajlatváltozási vészhelyzet ellen” elnevezésű kezdeményezés szervezőinek csoportja;
                     
                  
                        —
                     
                     
                        a „VÁLASZTÓK HATÁROK NÉLKÜL – Teljes körű politikai jogokat az Unió polgárainak” elnevezésű kezdeményezés szervezőinek csoportja;
                     
                  
                        —
                     
                     
                        „A feltétel nélküli alapjövedelem bevezetése az EU egészében” elnevezésű kezdeményezés szervezőinek csoportja;
                     
                  
                        —
                     
                     
                        „A megosztás szabadsága” elnevezésű kezdeményezés szervezőinek csoportja;
                     
                  
                        —
                     
                     
                        a „Jog a gyógykezeléshez” elnevezésű kezdeményezés szervezőinek csoportja.
                     
                  
         
            Kelt Brüsszelben, 2020. december 17-én.
            
               
                  a Bizottság részéről
               
               Věra JOUROVÁ
               
                  alelnök
               
            
         
         
            (1)  HL L 231., 2020.7.17., 7. o.
         
         
            (2)  Az Európai Parlament és Tanács (EU) 2019/788 rendelete (2019. április 17.) az európai polgári kezdeményezésről (HL L 130., 2019.5.17., 55. o.).